open-index/open-wikipedia-markdown huggingface dataset:
נעמה רוזן גרימברג

ממוזער|העלאה בדרגה של אל"ם נעמה גרימברג-רוזן לדרגת תא"ל ומינויה למזכירה הצבאית של נשיא המדינה יצחק הרצוג, 31.7.2022
**נעמה רוזן גרימברג** (נולדה ב-1981) היא קצינת צה"ל בדרגת תת-אלוף שכיהנה בין השנים 2022 ל- 2025 כמזכירה הצבאית לנשיא המדינה. קודם לכן שירתה בתפקידים שונים באגף המודיעין, בהם קמ"ן פיקוד המרכז.

## ביוגרפיה

נעמה גרימברג גדלה בחיפה וסיימה את בית הספר הריאלי העברי בעיר. אביה , ששירת במילואים כקצין חימוש, נהרג ברצועת עזה בעת שהייתה בת שמונה.

היא התגייסה לצה"ל בשנת 2000 ושירתה באגף המודיעין, בין השאר ביחידה 8200, ביחידה 9900, וכקצינת מודיעין של אוגדה בפיקוד הצפון. בשנים 2015–2018 כיהנה כראש ענף ג'יהאד עולמי בחטיבת המחקר. בתפקידה הבא שימשה קצינת המודיעין של בית הספר לפיקוד, שליטה ומטה מבצעי בדרגת אלוף-משנה. באוגוסט 2020 מונתה לקמ"ן פיקוד המרכז.

ב-31 ביולי 2022 מונתה למזכירה צבאית לנשיא המדינה, האישה הראשונה בתפקיד זה.

בעלת תארים בהיסטוריה של המזרח התיכון. נשואה לקצין באגף המודיעין, ואם לשני ילדים.
ממוזער|נעמה רוזן גרימברג בשיחה בבית הנשיא על ציונות הלכה למעשה עם חיילים וקצינים בודדים, אשר היו אורחי רעיית הנשיא, מיכל הרצוג ורעיית הרמטכ"ל, יעל כוכבי, לקראת ראש השנה. ספטמבר 2022

[ממוזער|הנשיא [יצחק הרצוג, במהלך מלחמת חרבות ברזל. נעמה רוזן גרימברג עומדת מאחריו]]

## קישורים חיצוניים

* 

קטגוריה:מזכירים צבאיים של נשיא המדינה
קטגוריה:חיילי אגף המודיעין
קטגוריה:תתי-אלופים בצה"ל
קטגוריה:קצינות צה"ל בדרגת תת-אלוף
קטגוריה:קציני מודיעין של פיקוד המרכז
קטגוריה:חיילי חטיבת המחקר
קטגוריה:חיילות חטיבת המחקר
קטגוריה:יתומי צה"ל
קטגוריה:יתומות צה"ל
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:חברי המטה הכללי של צה"ל במלחמת חרבות ברזל
קטגוריה:חיילות אגף המודיעין
קטגוריה:ישראליות שנולדו ב-1981
קטגוריה:ישראלים שנולדו ב-1981
ג'ונתן דייוויס (שחקן אמריקאי)

**ג'ונתן דייוויס** (באנגלית: **Jonathan Daviss** נולד ב-28 בפברואר 2000)  הוא שחקן אמריקאי. הוא נודע בשל תפקידו בתור פופ הייוורד בסדרת הדרמה של נטפליקס, "חופים של סודות". 

## ביוגרפיה
דייוויס גדל בקונרו , טקסס. הוא למד בתיכון קונרו שם שיחק כדורגל. יש לו אחות צעירה יותר, אמו מכרה את ביתו והם עברו לקליפורניה כדי שימשיך להתמקד בקריירת משחק.  הוא סיים את לימודיו בסנטה מוניקה קולג' בקליפורניה.

## קריירה
הופעתו הראשונה הייתה בטלוויזיה בפרק בסדרה "Revolution". שנה לאחר מכן שיחק בסרט הטלוויזיה "Deliverance Creek". בשנת 2018 שיחק בסרטי הקולנוע "Edge of the World" ו-"Age of Summer". באותה שנה שיחק גם בסרט הטלוויזיה "Shattered Memories" הוא סיים את לימודיו בסנטה מוניקה קולג' בקליפורניה.

בשנת 2019 לוהק דייוויס לתפקיד ראשי בסדרת הטלוויזיה "חופים של סודות".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:בוגרי מכללת סנטה מוניקה
קטגוריה:אמריקאים שנולדו ב-1999
צבי הירש תאומים (קאליש)

**הרב צבי הירש תאומים** (תקט"ו-תקע"ה; 1755-1815) היה אב בית הדין של העיר קאליש שבפולין. חתנו של הרב יעקב לורברבוים. 
## ביוגרפיה
נולד בשנת ה'תקט"ו, 1755, לאביו הרב יוסף תאומים, אב בית הדין של העיר בורשטין, ולאימו שיינדל. שימש כרבה של העיר קאליש, כיום בפולין. 
## משפחתו
נשא לאישה את חיה, ביתו של הרב יעקב לורברבוים מחבר הספרים חוות דעת ונתיבות המשפט.

לרב צבי הירש ולאשתו היו ארבעה בנים ושלוש בנות:

* בנו הרב אברהם תאומים, מחבר הספר "חסד לאברהם". שימש ברבנות בערים זבורוב, בוטשאש וקמניץ.
* בנו הרב אפרים תאומים, אב בית הדין של קהילת קריסנפולי. אחד מבניו הוא הרב צבי הירש תאומים מחרסקוב, הקרוי על שם סבו הרב צבי הירש.
* בנו הרב יונה תאומים, אב בית הדין של קהילת פרימישלאן.
* בנו הרב דוד תאומים מקאליש.
* ביתו ראצי מירל נישאה לרב יואל אשכנזי (מהר"י שאכנזי), אב בית הדין של זלאטשוב.
* ביתו אסתר נישאה לגדליה הורוביץ.
* ביתו פרל נישאה לרב יצחק באב"ד, אב בית דין של העיר קאליש.

## קישורים חיצוניים

* הרב צבי הירש תאומים, באתר Geni

קטגוריה:קאליש: רבנים
קטגוריה:רבנים פולנים
טיילר ביי

**טיילר טאריק ביי** (באנגלית: **Tyler Tarik Bey**; נולד ב-10 בפברואר 1998) הוא כדורסלן אמריקאי המשחק בעמדות הקלע והסמול פורוורד בהפועל חיפה מליגתה על.

## קריירה
ביי שיחק בקבוצת הכדורסל של אוניברסיטת קולורדו בשנים 2017–2020. בתחילת שנת 2019 רשם 11 משחקי דאבל דאבל ב-16 משחקים.

בדראפט 2020 ב-NBA נבחר במקום ה-36 על ידי פילדלפיה 76', ומיד הועבר עם ג'וש ריצ'רדסון בטרייד לדאלאס מאבריקס תמורת סת' קרי. הוא חתם על חוזה דו כיווני בקבוצה, ושיחק במהלך העונה 18 משחקים ב-NBA. בקיץ 2021 הצטרף לריו גראנדה ואלי וייפרס.
thumb|טיילר ביי במדי הפועל חיפה
ב-31 ביולי 2022 חתם בעירוני נס ציונה.

ב-4 באוגוסט 2024 חתם בהפועל חיפה וחזר לאלעד חסין אחרי שהיה איתו בעירוני נס ציונה ב-2023-2022.

## קישורים חיצוניים

## הערות שוליים

קטגוריה:אמריקאים ילידי נבדה
קטגוריה:לאס וגאס: אישים
קטגוריה:כדורסלנים אמריקאים
קטגוריה:נבדה: כדורסלנים
קטגוריה:כדורסלני אוניברסיטת קולורדו
קטגוריה:בחירות דראפט של פילדלפיה 76'
קטגוריה:כדורסלני דאלאס מאבריקס
קטגוריה:כדורסלני לונג איילנד נטס
קטגוריה:כדורסלני סולט לייק סיטי סטארס
קטגוריה:כדורסלני ריו גראנדה ואלי וייפרס
קטגוריה:כדורסלני עירוני נס ציונה
קטגוריה:אמריקאים שנולדו ב-1998
שארל-ז'אן-מלכיור דה ווגואה

**שארל ז'אן מלכיור דה ווֹגוּאֵה** (בצרפתית: **Charles-Jean-Melchior de Vogüé**; 18 באוקטובר 1829 – 10 בנובמבר 1916) היה ארכאולוג, דיפלומט צרפתי וחבר האקדמיה הצרפתית במושב ה-18.

## קורות חייו ופועלו
נולד בפריז כבנו הבכור של המרקיז לאוֹנְס דה ווגואה . למד באקדמיה הצבאית סן-סיר ובאקול פוליטקניק. בשנת 1849 מונה לנספח בשגרירות צרפת בסנקט פטרבורג.

לאחר מעצרו של אביו במהלך ההפיכה הצרפתית של 1851, ויתר דה ווגואה על הדיפלומטיה כדי להתמקד בארכאולוגיה ובהיסטוריה בסוריה ובארץ ישראל. בשנת 1854 נסע לארץ ישראל ולירושלים, ובשנת 1864 פרסם את חיבורו על בית המקדש בירושלים (*Le Temple de Jerusalem*). ב-1868 נבחר כחבר האקדמיה לכתובים ולספרות , והמשיך לפרסם מאמרים בכתבי עת אקדמיים על כנסיות ארץ ישראל וסוריה.

לאחר נפילת האימפריה הצרפתית השנייה, נשיא צרפת אדולף טייר מינה אותו לשגריר צרפת בקונסטנטינופול ב-1871, ולאחר מכן בווינה ב-1875. ב-מות אביו ב-1877 ירש את תואר המרקיז. 

ב-1879 הוענקה לו דרגת מפקד בלגיון הכבוד הצרפתי, ובאותה שנה זכה במדליית הזהב המלכותית הבריטית. ב-1901 התקבל לאקדמיה הצרפתית, במקום אלבר, הדוכס הרביעי מברוי.

## משפחתו
מלכיור דה ווגואה היה דודו של עמית האקדמיה אז'ן-מלכיור דה ווגואה, ובמשך מספר שנים מילאו את תפקידם שם במקביל.

## קישורים חיצוניים

* ביוגרפיה של דה ווגואה באתר האקדמיה הצרפתית
## הערות שוליים

קטגוריה:חברי האקדמיה הצרפתית
קטגוריה:ארכאולוגים צרפתים
קטגוריה:מפקדים בלגיון הכבוד
קטגוריה:בוגרי האקדמיה הצבאית סן-סיר
קטגוריה:בוגרי אקול פוליטקניק
קטגוריה:צרפתים שנולדו ב-1829
קטגוריה:צרפתים שנפטרו ב-1916
דיגיטל ספיי

**דיגיטל ספיי** (באנגלית: **Digital Spy**) הוא פורום ואתר חדשות בריטי המפרסם חדשות על בידור, טלוויזיה וקולנוע.

## היסטוריה
האתר הוקם על ידי איאן צ'פמן בתחילת ינואר 1999 בשם **digiNews**.

ב-28 בפברואר 1999, האתר התמזג יחד עם אתר החדשות הבריטי ONfaq.

ב-9 באפריל 2008, הוכרז שהאתר נרכש על ידי Hachette Filipacchi UK, חברת בת של לגרדר.

מאז 2008, האתר אחראי על פרסי Digital Spy.

במרץ 2011, העיתונאי הבריטי, דייוויד מויניהן, החליף את ניל ווילקס כעורך אתר החדשות.

ב-1 באוגוסט 2011, הבעלות על Hachette Filipacchi UK נמכרה לסוכנות הידיעות הרסט .

ב-2 במאי 2013, Digital Spy זכה בפרסי המדיה הבריטית בקטגוריית צוות העריכה של השנה. ב-3 ביולי 2014, Digital Spy זכה בפרסי הפרסום הדיגיטלי של "AOP" בקטגוריית אתר הצרכנים של השנה.

בנובמבר 2015, עורך Heat  לשעבר, ג'וליאן לינלי, מונה לעורך הראשי. בנובמבר 2016, העיתונאי הבריטי מאט היל, מונה לעורך אתר החדשות.

באוקטובר 2017, Digital Spy זכה בפרסי PPA Digital בקטגוריית צוות התוכן הדיגיטלי של השנה, והיה מועמד בקטגוריות אתר השנה וראש צוות התוכן של השנה של פרסי PPA Digital. במרץ 2018, Digital Spy היה מועמד לפרסי המצוינות בעריכה של Hearst בקטגוריית האתר הבין-לאומי של השנה.

באוקטובר 2018, Digital Spy זכה בפרסי PPA Digital בקטגוריית צוות התוכן הדיגיטלי של השנה.

ב-22 במרץ 2021, הודיעה Digital Spy באתר שלה כי פורומים שאינם קשורים לסרטים, בידור וטלוויזיה (כגון פוליטיקה) ייסגרו. פורומים אלו אכן נסגרו 24 שעות לאחר מכן.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-1999
קטגוריה:אתרי חדשות
קטגוריה:הממלכה המאוחדת: אינטרנט
גלב דונב

**גלב ספאסוב דונב** (בבולגרית: **Гълъб Спасов Донев** ; נולד ב-28 בפברואר 1967, סופיה, הרפובליקה העממית של בולגריה) הוא משפטן, כלכלן, ופוליטיקאי בולגרי, שכיהן מאוגוסט 2022 עד יוני 2023 כראש ממשלת מעבר בבולגריה.

## ביוגרפיה
גלב דונב נולד בסופיה. הוא רכש השכלה תיכונית במכללת חיל האוויר הבולגרי בדולנה מיטרופוליה ובהמשך רכש תוארי מוסמך אוניברסיטה בכלכלה באוניברסיטה לכלכלה לאומית ועולמית בסופיה תוך התמחות במנהל עסקים, ובמשפטים באוניברסיטת רוסה. בין השנים 2001–2007 הועסק כמומחה לניהול משברים במשרד העבודה ומדיניות ציבורית של בולגריה. בין השנים 2014–2016 כיהן כסגן שר העבודה ומדיניות ציבורית וב-2017 כיהן מספר חדשים כשר העבודה ומדיניות ציבורית בממשלת המעבר של אוגניאן גרג'יקוב. ממאי ועד דצמבר 2021 כיהן שוב כשר העבודה ומדיניות ציבורית, וסגן ראש הממשלה בממשלת המעבר של סטפן יאנב.

דונב מקורב לנשיא בולגריה רומן ראדב, ובין ינואר לאוגוסט 2022 כיהן כמזכירו של הנשיא לענייני מדיניות ציבורית ובריאות. באוגוסט 2022 מונה על ידי הנשיא לראש ממשלת מעבר, לאחר שממשלתו של קיריל פטקוב נפלה בהצבעת אי אמון בפרלמנט הבולגרי בשל חילוקי דעות קואליציוניים בסוגיית היחסים עם רוסיה על רקע הפלישה הרוסית לאוקראינה. הנשיא הכריז על בחירות כלליות באוקטובר 2022. 

במהלך תקופת כהונתו הקצרה וכדי "להבריא את הכלכלה, דונב פיטר מעל 13,000 עובדי מדינה.

ב-6 ביוני 2023 סיים את תפקידו כראש ממשלת המעבר עם השבעת ניקולאי דנקוב כראש ממשלת בולגריה.

ב 3 יולי 2023, בצו מספר 111, מונה דונב לתפקיד ראש הקבינט של נשיא בולגריה - רומן ראדב.

## קישורים חיצוניים

## הערות שוליים

קטגוריה:ראשי ממשלת בולגריה
קטגוריה:פוליטיקאים בולגרים
קטגוריה:שרי ממשלת בולגריה
קטגוריה:בולגרים שנולדו ב-1967
צבי הירש תאומים (חרסקוב)

**הרב צבי הירש תאומים** (תקצ"ה, 1835 - י"ט בסיוון תרמ"ו, 1886) היה רבה של העיר חרסקוב (חורוסטקוב) שבאוקראינה של כיום. נכדו של הרב צבי הירש תאומים רבה של קאליש, ונינו של הרב יעקב לורברבוים ("הגאון מליסא"). חיבר את שו"ת **ארץ צבי**.

## ביוגרפיה
נולד לאימו אסתר ולאביו הרב אפרים תאומים, אב בית הדין של קריסנפולי ובנו של הרב צבי הירש תאומים רבה של קאליש. נשא לאשה את גיטל. הרב תאומים שימש כרבה של העיר חרסקוב בין השנים תרכ"א - תרמ"ו (1861-1886) עד למותו בי"ט בסיוון תרמ"ו. לזמן מה שהה גם בטרמבובלה. נפטר ללא ילדים.

מתלמידיו: הרב אברהם צבי ברגמן, רבו של הכפר יאסי שבמרמורש. הרב והעסקן ר' יעקב יצחק תאומים מפשמישל (בנו של הרב אברהם תאומים ומביא ספרו 'חסד לאברהם' לבית הדפוס) ממייסדי אגודת ישראל ומנהיג התנועה בגליציה.

## ספרו
ספרו **שו"ת ארץ צבי** יצא לאור בלבוב בשנת ה'תר"מ, 1880.

## משפחתו
אחיו הם:
* הרב משה תאומים, אב בית דין של קהילות הורודנקה ויברוב, ומחבר הספר דבר משה.
* הרב יצחק תאומים, אב בית דין של קהילת וויעלקאטש.
* הרב יעקב תאומים, אב בית דין של קהילת טארניגראד.
* אחותם מירל נישאה לרב יצחק הורוויץ, אב בית הדין של סטניסלב.

## לקריאה נוספת
* **ר' צבי הירש** ב"ר אפרים **תאומים** מחרסקוב, ערכו באנציקלופדיה לחכמי גליציה, ה, עמ' 694.

## קישורים חיצוניים
* הרב צבי הירש תאומים, באתר Geni

## הערות שוליים

קטגוריה:רבנים פולנים
קטגוריה:ילידי 1835
קטגוריה:נפטרים ב-1886
עמוס הוכשטיין

**עמוס ג'יי הוכשטיין** (באנגלית: **Amos J. Hochstein**; נולד ב-4 בינואר 1973) הוא איש עסקים, יועץ לענייני אנרגיה, דיפלומט ולוביסט אמריקאי-ישראלי, אשר שימש כשליח וכמתווך מטעם ממשל ביידן לסכסוך שבין ישראל ללבנון ולתיווך בהסכם הגבול הימי בין ישראל ללבנון.

בשנת 2024 שימש כמתווך בהסכם הפסקת האש בחזית הצפונית שבמלחמת חרבות ברזל, אשר נכנסה לתוקף ב-27 בנובמבר 2024.

## ביוגרפיה
הוכשטיין נולד וגדל בירושלים להורים שעלו מארצות הברית. בשנת 1992 התגייס לצה"ל לחיל השריון ושירת בו עד 1995. לאחר שחרורו משירותו הצבאי היגר לוושינגטון די. סי.

בין השנים 2011–2017 עבד הוכשטיין בתפקידים שונים בממשל ארצות הברית, תחת הנשיא ברק אובמה. בשנת 2014 מינה אותו מזכיר המדינה ג'ון קרי לדיפלומט האנרגיה הראשי של ארצות הברית. בשנת 2015 מינה אותו הנשיא אובמה לתת-מזכיר המדינה לענייני אנרגיה. הוכשטיין עבד בשיתוף פעולה הדוק עם סגן נשיא ארצות הברית ג'ו ביידן, ליווה אותו בנסיעות בינלאומיות, ופעל לקידום תחום האנרגיה ככלי לקידום מדיניות החוץ של ארצות הברית.

## פעילותו כשליח הנשיאותי המיוחד
הוכשטיין שימש כמתווך המרכזי בעסקת מכירת הגז שנחתמה בשנת 2014 בין ישראל לירדן. במסגרת זאת, ביקר בירדן ארבע-עשרה פעמים.

בשנת 2015 נפגש עם בכירי ממשל בביירות ובירושלים כדי לנסות למצוא פתרון לסכסוך על הגבול הימי שבין ישראל ללבנון.

ב-10 באוגוסט 2021, מזכיר המדינה של ארצות הברית אנתוני בלינקן הודיע על מינויו של הוכשטיין לשליח מיוחד ומתאם של ארצות הברית לענייני אנרגיה בינלאומיים. במסגרת זו השתתף ביולי 2022 בביקור נשיא ארצות הברית ג'ו ביידן בישראל. הוא תיווך בשיחות המשא ומתן בין ישראל ללבנון על גבולן הימי שהבשילו להסכם באוקטובר 2022.

ביוני 2024 היה מעורב במאמצי ההרגעה והתיווך בין ישראל לחזבאללה בעקבות המתיחות בגבול ישראל–לבנון במלחמת חרבות ברזל והפעולה הקרקעית של צה"ל בדרום לבנון, הוכשטיין היה למתווך האמריקני המרכזי במאמצים להסדר מדיני בגבול.

בנובמבר 2024 היה מעורב במאמצי תיווך כדי להגיע להסכם הפסקת אש בין ישראל ללבנון וחזבאללה, וב-26 בנובמבר 2024 נחתם הסכם ישראל–לבנון 2024.

## חיים אישיים
הוכשטיין דובר עברית ומגדיר את עצמו כיהודי אורתודוקסי מודרני. נשוי לג'ולי ריי רינגל ואב לארבעה. בני הזוג מתגוררים בוושינגטון די. סי.

## קישורים חיצוניים

* 
* 
* 

## הערות שוליים

קטגוריה:מהגרים מישראל לארצות הברית
קטגוריה:אנשי עסקים אמריקאים
קטגוריה:סגל מחלקת המדינה של ארצות הברית
קטגוריה:נשיאות ג'ו ביידן: אישים
קטגוריה:יחסי ישראל–לבנון
קטגוריה:אמריקאים שנולדו ב-1973
Ready for Your Love

"**Ready for Your Love**" (בעברית: "**מוכן לאהבתך**") הוא סינגל של הצמד הבריטי, גורגון סיטי, בשיתוף פעולה עם הזמר-יוצר הבריטי, MNEK. השיר יצא, על ידי חברות התקליטים וירג'ין EMI רקורדס ובלאק באטר רקורדס, ב-26 בינואר 2014, כסינגל השני מתוך אלבום האולפן הראשון של הצמד, *Sirens*. השיר נכתב על ידי גורגון סיטי ו-MNEK, והופק על ידי גורגון סיטי.

נכון לאוגוסט 2022, השיר הושמע למעלה מ-109 מיליון פעמים בספוטיפיי.

## וידאו קליפ
הווידאו קליפ של השיר יצא בערוץ היוטיוב של גורגון סיטי ב-19 בדצמבר 2013. נכון לאוגוסט 2022, הווידאו קליפ נצפה למעלה מ-52 מיליון פעמים.

## ביקורת
רוברט קופסי, מ-*[[דיגיטל ספיי]]*, נתן לשיר דירוג של 3.5 מתוך 5 כוכבים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2013
קטגוריה:סינגלים מ-2014
קטגוריה:שירי גורגון סיטי
קטגוריה:שירי MNEK
קטגוריה:שירים באנגלית
קטגוריה:שירים שנכתבו על ידי MNEK
קטגוריה:סינגלים בהוצאת וירג'ין EMI רקורדס
ניקולאי מילקוב

**ניקולאי מילקוב מילקוב** (בבולגרית: **Николай Милков Милков**; נולד ב-2 באוגוסט 1957, סופיה, הרפובליקה העממית של בולגריה) הוא דיפלומט בולגרי אשר כיהן במספר תפקידי שגריר, וכיהן מאוגוסט 2022 ועד מאי 2023 כשר החוץ של בולגריה בממשלת המעבר של גלב דונב.

## קורות חייו
ניקולאי מילקוב נולד בסופיה. הוא רכש השכלה אקדמית ביחסים בין-לאומיים באוניברסיטה לכלכלה לאומית ועולמית בעיר הולדתו. בהמשך רכש דוקטורט בהיסטוריה של המדע. בין השנים 1992–1997 הועסק בשורת תפקידים במשרד ההגנה של בולגריה ובכללם, קצין קישור לנאט"ו ועוזר לראש אגף המודיעין הכללי. בין השנים 1997–2001 כיהן כראש מנהלת התאום והתכנון במשרד החוץ הבולגרי וחבר המשלחת הבולגרית לאו"ם. בין השנים 2002–2004 כיהן כשגריר בולגריה ברומניה ובין 2004–2005 כיהן כסגן שר החוץ הבולגרי.

בין השנים 2005–2009 כיהן כקונסול הכללי של בולגריה בניו יורק שבארצות הברית, ובהמשך בין 2010–2013 כיהן כמזכיר הראשון של משרד ההגנה. בין 2013–2017 כיהן כשגריר מיוחד של בולגריה בקנדה. בשלהי 2017 מונה למזכירו של נשיא בולגריה רומן ראדב למועצת אירופה ובהמשך מזכירו של הנשיא לענייני יחסי חוץ. ב-31 בינואר 2021 מונה לשגריר בולגריה בצרפת ומונקו וב-2 באוגוסט 2022 מונה לשר החוץ של בולגריה בממשלת המעבר של גלב דונב. מילקוב כיהן במשרתו עד 3 במאי 2023 והוחלף על ידי איוואן קונדוב אשר כחודש ימים, עד לכינונה של ממשלת ניקולאי דנקוב ומינויה של מריה גבריאל לסגנית ראש הממשלה ושרת החוץ.

## קישורים חיצוניים

## הערות שוליים

קטגוריה:דיפלומטים בולגרים
קטגוריה:שרי החוץ של בולגריה
קטגוריה:שגרירי בולגריה בצרפת
קטגוריה:שגרירי בולגריה ברומניה
קטגוריה:שגרירים בקנדה
קטגוריה:מונקו: יחסי חוץ
קטגוריה:בולגרים שנולדו ב-1957
שני נחשוני

**שני נחשוני** (נולדה ב-29 ביולי 1985) היא עיתונאית ישראלית העובדת בעיתון "ישראל היום".

## קריירה
ב-1995, כשהייתה בת 10, הייתה חברה בלהקת השכנים של צ'יץ'.

נחשוני היא בעלת תואר ראשון בעיצוב פנים מבנה וסביבה ממכללת שנקר.

את שירותה בצה"ל עשתה בתחנת הרדיו הצבאית גלי צה"ל ובתחנת הבת גלגלצ והגישה מספר תוכניות בתחנות. ב-2005 עזבה את גלי צה"ל וגלגלצ, ועברה לרדיו ירושלים. במקביל לעבודתה ברדיו ירושלים, שימשה כתחקירנית בהעולם הבוקר וכמגישת "המהדורה" בערוץ הראשון.

ב-2007 עברה לרדיו תל אביב והגישה את התוכנית "משהו משהו". ב-2010 עברה להגיש את התוכנית "זורמות" עם עדי שילון, וב-2012 החלה לשמש כמגישה מחליפה בתוכנית הבוקר עם סלוצקי ודומינגז.

ב-2013 עזבה את תוכניתה עם שילון, אולם המשיכה לעבוד ברדיו תל אביב עד 2015. אז החלה לעבוד בערוץ 2 ככתבת דיגיטל בתוכניות שיחת היום ומדברים על זה, וככתבת בחטיבת החדשות האנגלית ב-I24NEWS.

ב-2017 עזבה את תפקידיה בערוץ 2 וב-I24NEWS והצטרפה לתאגיד השידור הישראלי, שהיה בשלבי הקמה. שם שימשה ככתבת תרבות בכאן חדשות, מבזקנית ומגישה מחליפה בתוכנית "חדשות הלילה".

ב-2023 הצטרפה לערוץ הטלוויזיה האינטרנטי "רלוונט". לאחר סגירת הערוץ, מונתה לראש דסק התרבות של "ישראל היום".

נחשוני נשואה ואם לבת. מתגוררת בתל אביב.

## קישורים חיצוניים

## הערות שוליים

קטגוריה:סגל ישראל היום
קטגוריה:סגל תאגיד השידור הישראלי - כתבי כאן חדשות
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:חברי להקת השכנים של צ'יץ'
קטגוריה:חיילי גלי צה"ל
קטגוריה:בוגרות מכללת שנקר
קטגוריה:בוגרי מכללת שנקר
קטגוריה:ישראליות שנולדו ב-1985
קטגוריה:ישראלים שנולדו ב-1985
פרס אייברי פישר

**פרס אייברי פישר** (אנגלית: Avery Fisher Prize) הוא פרס הניתן לנגנים אמריקאים על הישג יוצא-דופן במוזיקה קלאסית.

הפרס, שייסד הפילנתרופ אייברי פישר בשנת 1974, נחשב לאחד מאותות ההוקרה החשובים ביותר לנגנים אמריקאים. על מתן הפרס מחליטים "חברי תוכנית האמנים של אייברי פישר", בהנהלת מרכז לינקולן לאמנויות הבמה; אמנים אינם מגישים מועמדות, ורשימת הזוכים נשמרת בסוד. לפרס נלווה תחילה מענק בסך $10,000 בשנים האחרונות עלה סכום הפרס ל-$75,000 ואחר ל-$100,000.

## רשימת זוכים
הרשימה שלהלן כוללת רק את הזוכים בפרס אייברי פישר. היא איננה כוללת את מקבלי מלגת הקריירה של אייברי פישר או פרס הרסיטל של אייברי פישר. תוכנית האמנים של אייברי פישר מעניקה את הפרס.
* 1974 - אין זוכה; ראו הערה ב-1976
* 1975 - לין הארל, מארי פרחיה
* 1977-1976 - אין זוכה; ייתכן שהפרסומים לפיהם אני קוואפיאן, היידי ליהוואלדר, אורסולה אופנס או פאול שנלי זכו בפרס אייברי פישר
הם מטעים: מסתבר שכל אחד מהם זכה בפרס קטן יותר ($1000) מן הקרן בשנת 1976; אפשר, שבאותו זמן פרס כזה נקרא באמת "פרס אייברי פישר". אבל מאמר בניו יורק טיימס מ-1999 (חופשי לקריאה ב-http://query.nytimes.com/gst/fullpage.html?res=9902E2DA153CF936A35756C0A96F958260 מבהיר, שאיש מאלה לא זכה בפרס "הגדול", ושהזוכות ב-1999 - צ'אנג, פרנק וסאלרנו-זוננברג - היו הנשים הראשונות שזכו בו.
* 1978 - יו-יו מה
* 1979 - עמנואל אקס
* 1980 - ריצ'רד גוד
* 1981 - אין
* 1982 - הוראשו גוטיירז
* 1983 - אלמר אוליביירה
* 1985-1984 -0 אין
* 1986 - ריכרד שטולצמן
* 1987 - אין
* 1988 - אנדרה ואטס
* 1990-1989 - אין
* 1991 - יפים ברונפמן
* 1993-1992 - אין
* 1994 - גאריק אולסון
* 1998-1995 - אין
* 1999 - נדיה סלרנו-זוננברג, פמלה פרנק, שרה צ'אנג
* 2000 - דייוויד שיפרין, אדגר מאייר
* 2001 - מידורי גוטו
* 2003-2002 - אין
* 2004 - רביעיית אמרסון
* 2006-2005 - אין
* 2007 - ג'ושוע בל
* 2008 - גיל שחם
* 2010-2009 - אין
* 2011 רביעיית קרונוס
* 2013-2012 - אין
* 2014 - ג'רמי דנק
* 2016-2015 - אין
* 2017 - קלייר צ'ייז
* 2018 - ליילה יוזפוביץ' * 2020 - אנתוני מקגיל

## הערות שוליים

## קישורים חיצוניים

* Article on The Avery Fisher Prize and The Emerson String Quartet


אייברי פישר
Hot Stuff

"**Hot Stuff**" הוא סינגל של הזמרת האמריקאית, דונה סאמר, שנמצא באלבום האולפן השביעי שלה, *Bad Girls*. נחשב לאחת הקלאסיקות של הדיסקו.

השיר הופק על ידי פיט בלוט  וג'ורג'ו מורודר, ונכתב על ידי פיט בלוט, הרולד פאלטרמאייר וקית' פורסי . השיר יצא, על ידי חברת התקליטים קזבלנקה רקורדס, ב-13 באפריל 1979. "Hot Stuff" זיכתה את סאמר בפרס הגראמי להופעת הרוק הנשית הטובה ביותר ב-1980.

בשנת 2010, השיר דורג במקום ה-104 ברשימת "500 השירים הגדולים של כל הזמנים" של רולינג סטון.

## מיקומי שיא

## נתוני מכירות

## גרסת EliZe
זמרת הפופ ההולנדית, EliZe , הוציאה גרסת כיסוי לשיר בספטמבר 2008.

### מיקומי שיא

## גרסת קייגו

ב-18 בספטמבר 2020, הדי ג'יי הנורווגי, קייגו הוציא גרסת רמיקס לשיר.

נכון לאוגוסט 2022, גרסת הרמיקס הושמעה למעלה מ-89 מיליון פעמים בספוטיפיי.

### וידאו קליפ
הווידאו קליפ של גרסת הרמיקס, שבויים על ידי בו וב, יצא בערוץ היוטיוב של קייגו ב-18 בספטמבר 2020. נכון לאוגוסט 2022, הווידאו קליפ נצפה למעלה מ-29 מיליון פעמים.

### מיקומי שיא

## קישורים חיצוניים

## הערות שוליים

קטגוריה:סינגלים מ-2020
קטגוריה:שירי קייגו
קטגוריה:שירים באנגלית
קטגוריה:בלדות רוק
קטגוריה:שירי דיסקו אמריקאיים
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת סוני מיוזיק
Ostindustrie

**Ostindustrie** GmbH (בגרמנית: "**תעשייה מזרחית**", ובקיצור **Osti** (GmbH  = חברה בע"מ) היה אחד מפרויקטים תעשייתיים רבים שהקים האס אס תוך שימוש בעבודת כפייה יהודית ופולנית במהלך מלחמת העולם השנייה. Ostindustrie נוסדה במרץ 1943 בפולין הכבושה על ידי גרמניה, והפעילה מפעלי תעשייה יהודיים ופולניים שהוחרמו במלחמה, כולל מפעלי יציקה, מפעלי טקסטיל, מחצבות ומפעלי זכוכית. בראש Ostindustrie עמד אובר-שטורמפיהרר מקס הורן, שהיה כפוף ישירות לאובר-גרופנפיהרר אוסוולד פוהל מהמשרד הראשי למשק ומנהל של האס אס. בשיאה עבדו בחברה כ-16,000 יהודים ו-1,000 פולנים, שנכלאו ברשת מחנות עבודה וריכוז במחוז לובלין שבשטח הגנרלגוברנמן.

גרופנפיהרר אודילו גלובוצניק קיווה להפוך את Ostindustrie לחברת חימוש, אך ויתר על הרעיון כדי להמשיך במבצע ריינהרד. החברה פורקה לקראת מתקפת הנגד הסובייטית של 1944. כל כוח העבודה של Ostindustrie נרצח בתהליך פירוק החברה, כחלק מהשואה בפולין.

## פעולות
עד 16 במאי 1943 שלטה *SS Ostindustrie GmbH* בכמה מפעלים ובתי מלאכה ברחבי פולין  שקובצו ליחידות עבודה מנהתיות בשם Werk. בין המפעלים היו מפעל זכוכית בוולומין (*Werk* I), מפעל כבול בדורוהוצ'ה (Dorohucza) במסגרת *Werk* II, מפעל למטאטאים ומברשות בלובלין - *Werk* III - בתי מלאכה בבליז'ין (Bliżyn), ראדום, וטומשוב לובלסקי שהיו חלק מ-*Werk* IV, וכן *Splitwerk* - קבוצת מפעלים בהם מפעל נעליים, מפעל חייטות ונגרות בקרשניק, מפעל דשא בראדום ומפעל יציקה לברזל בלובלין (*Werk* V). כמה *Werke* נוספים היו בבנייה באותה תקופה, כולל מפעלי חלקי חילוף לרכב, בטרווניקי (*Werk* VI), מפעל עבודות עפר ואבן בלובלין (*Werk* VII), מפעל לכלים סניטריים רפואיים (*Werk* VIII), בתי מלאכה שונים לעבודת עבדים בלבוב, ומחנה עבודה בפוניאטובה (שמאוחר יותר הועבר לטבנס).  עד אמצע 1943, גלובוצניק העריך את כוח העבודה של אוסטי בכ-45,000 יהודים שנלקחו מרשת של מחנות מקבילים לסניף הראשי במיידנק; עם זאת, התשתית הפיזית באזור לא הספיקה לאכלס מספרים כאלה.

## פירוק
מקס הורן האמין שעבודת כפייה יהודית היא הדרך לעתיד, אך תוכניותיו נעצרו על ידי המרידות בגטאות ורשה וביאליסטוק, האחרון במקום אליו נועדו לעבור מפעלי הטקסטיל והחימוש של בעקבות ההתקוממויות, ועם התפנית בחזית המזרחית, החליט האס אס לחסל את עובדי הכפייה היהודים שנותרו בפולין כדי למנוע תסיסה נוספת. ב-3 בנובמבר 1943, כוח העבודה של Ostindustrie חוסל בשלמותו במהלך אקציית ארנטפסט, בה נורו כ-43,000 קורבנות מרחבי מחוז לובלין בתעלות שהוסוו כתעלות נגד טנקים. לאחר מכן, הורן התלונן בדיווח לגלובוצניק על תוצאות האקציה וטען שזו הפכה את Ostindustrie ל"חסרת ערך לחלוטין באמצעות הסגה [*[[כך במקור|sic]]*] של כוח העבודה היהודי". החברה הוכרזה בלתי פעילה רשמית במרץ 1944.

## לקריאה נוספת

* 
* 
* 


## הערות שוליים

קטגוריה:גרמניה הנאצית: כלכלה
קטגוריה:שואת יהודי פולין
קטגוריה:מילים וביטויים בגרמנית
קטגוריה:מחנות ריכוז בפולין
קטגוריה:אס אס
אוון אנדיקה

**אוביטה אוון אנדיקה** (בצרפתית: **Obite Evan Ndicka**; נולד ב-20 באוגוסט 1999 בפריז שבצרפת) הוא כדורגלן צרפתי-איווארי המשחק בעמדת הבלם בקבוצת רומא מהסרייה א'.

## קריירת מועדונים
אנדיקה גדל במחלקת הנוער של אוסר. ב-27 בינואר 2017 ערך את הופעת הבכורה שלו בליגה הצרפתית השנייה, בניצחון 0–1 על קלרמון פוט במסגרת המחזור ה-22 לעונת . בסך הכל ערך 14 הופעות ליגה במועדון.

ב-5 ביולי 2018 חתם אנדיקה על חוזה לחמש עונות באיינטרכט פרנקפורט מהבונדסליגה. ב-25 באוגוסט ערך את הופעת הבכורה שלו במועדון, בניצחון 0–2 על פרייבורג במסגרת המחזור הראשון בליגה לעונת 2018/2019. ב-30 בספטמבר הבקיע את שער הבכורה שלו במועדון, בניצחון 1–4 על הנובר 96 במסגרת המחזור השישי בליגה. בארבע העונות הראשונות שלו במועדון ערך 104 הופעות ליגה, והבקיע תשעה שערים. בעונת 2021/2022 זכה עם איינטרכט פרנקפורט בליגה האירופית.

ב-21 ביוני 2023 חתם אנדיקה לחמש שנים ברומא.

## קריירה בינלאומית
ב-9 בספטמבר 2023 ערך אנדיקה את הופעת הבכורה שלו בנבחרת חוף השנהב, בניצחון 1-0 על נבחרת לסוטו במסגרת מוקדמות גביע אפריקה לאומות 2023.

נכלל בסגל נבחרת חוף השנהב לטורניר גביע אפריקה לאומות 2023.

## תארים
;איינטרכט פרנקפורט
* הליגה האירופית (1): 2021/2022
* אליפות אפריקה (1): 2022/2023

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים מחוף השנהב
קטגוריה:בלמי כדורגל צרפתים
קטגוריה:בלמי כדורגל מחוף השנהב
קטגוריה:פריז: כדורגלנים
קטגוריה:כדורגלני אוסר
קטגוריה:כדורגלני איינטרכט פרנקפורט
קטגוריה:כדורגלני רומא
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים צרפתים בגרמניה
קטגוריה:ספורטאים צרפתים באיטליה
קטגוריה:ספורטאים איבוארים באיטליה
קטגוריה:צרפתים שנולדו ב-1999
קטגוריה:איבוארים שנולדו ב-1999
חרבויה סמולצ'יץ'

**חרבויה סמולצ'יץ**' (בקרואטית: **Hrvoje Smolčić**; נולד ב-17 באוגוסט 2000 בגוספיץ' שבקרואטיה) הוא כדורגלן קרואטי המשחק בעמדת הבלם בקבוצת קוג'אליספור מליגת העל הטורקית, בהשאלה מאיינטרכט פרנקפורט.

## קריירת מועדונים
סמולצ'יץ' גדל במחלקות הנוער של גוספיץ' 91 ושל רייקה. ב-17 במרץ 2019 ערך סמולצ'יץ' את הופעת הבכורה שלו בקבוצה הבוגרת של רייקה, בניצחון 3-1 על אוסייק במסגרת המחזור ה-25 בליגת העל הקרואטית לעונת . בסך הכל ערך 68 הופעות ליגה במדי המועדון, בהן הבקיע שער אחד.

ב-1 ביולי 2022 חתם סמולצ'יץ' באיינטרכט פרנקפורט מהבונדסליגה.

## תארים
;רייקה
* אליפות קרואטיה (1): 2018/2019, 2019/2020

## קישורים חיצוניים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני רייקה
קטגוריה:כדורגלני איינטרכט פרנקפורט
קטגוריה:ספורטאים קרואטים בגרמניה
קטגוריה:כדורגלני ל.א.ס.ק. לינץ
קטגוריה:כדורגלני קוג'אליספור
קטגוריה:קרואטים שנולדו ב-2000
הר פרונטיר (אנטארקטיקה)

**הר פרונטיר** (באנגלית: **Frontier Mountain** מילולית: הר הגבול) הוא הר באזור חוף פנל של ארץ ויקטוריה שבאנטארקטיקה.

גובהו של הר פרונטיר 2,805 מטרים מעל פני הים. ההר ברובו חשוף מקרח.

הר פרונטיר ממוקם 37 קילומטרים דרומית - דרום-מזרחית מכפתור רוברטס;

הר פרונטיר ממוקם 20 קילומטרים מערבית - צפון מערבית מגבעות סיקוונס;

הר פרונטיר ממוקם בסמוך לקצה של מישור הקרח הפנימי של אנטארקטיקה (interior ice plateau of Antarctica) - בו אין אתרים בולטים.

## היסטוריה
### מקור השם

שמו של ההר ניתן לו על ידי המשלחת הצפונית (the northern party) של משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964.

ההר קיבל את שמו בשל מיקומו הגאוגרפי.

"פרונטיר" באנגלית משמעו "גבול" - כאשר הכוונה היא הגבול של מישור הקרח הפנימי של אנטארקטיקה (interior ice plateau of Antarctica).

פרונטיר
פרונטיר
אשרף דארי

**אשרף דארי** (בערבית: **أشرف داري**; נולד ב-6 במאי 1999 בקזבלנקה שבמרוקו) הוא כדורגלן מרוקאי המשחק בעמדת הבלם בקבוצת אל-אהלי קהיר מליגת העל המצרית ובנבחרת מרוקו.

## קריירת מועדונים
דארי גדל במחלקת הנוער של וידאד קזבלנקה מליגת העל המרוקאית. הוא ערך 91 הופעות ליגה בקבוצה הבוגרת של המועדון, בהן הבקיע שמונה שערים.

ב-30 ביולי 2022 חתם דארי על חוזה לארבע עונות בברסט מליגת העל הצרפתית. ב-21 באוגוסט כבש שער בכורה בניצחון 1–3 על אנז'ה. ב-1 בפברואר 2024 הושאל לשרלרואה מליגת העל הבלגית.

ב-28 באוגוסט 2024 חתם באל-אהלי קהיר מליגת העל המצרית.

## קריירה בינלאומית
ב-7 בדצמבר 2021 ערך דארי את הופעת הבכורה שלו בנבחרת מרוקו, בניצחון 0–1 על נבחרת ערב הסעודית במסגרת הגביע הערבי .

נכלל בסגל נבחרת מרוקו לטורניר מונדיאל 2022.

## תארים
;וידאד קזבלנקה
* אליפות מרוקו (3): 2018/2019, 2020/2021, 2021/2022
* ליגת האלופות האפריקאית (1): 2021/2022

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:קזבלנקה: כדורגלנים
קטגוריה:כדורגלני וידאד קזבלנקה
קטגוריה:כדורגלני ברסט
קטגוריה:כדורגלני שרלרואה
קטגוריה:כדורגלני אל-אהלי (קהיר)
קטגוריה:כדורגלני נבחרת מרוקו
קטגוריה:ספורטאים מרוקאים בצרפת
קטגוריה:ספורטאים זרים בבלגיה
קטגוריה:ספורטאים זרים במצרים
קטגוריה:כדורגלני מונדיאל 2022
קטגוריה:מרוקאים שנולדו ב-1999
Press F to pay respects

[ממוזער|צילום משחק מתוך סצנת הלוויה במשחק הווידאו [Call of Duty: Advanced Warfare.]]
**Press F to Pay Respects** (בתרגום חופשי: **לחץ F כדי לחלוק כבוד אחרון**) הוא מם אינטרנט שמקורו בסצנה מתוך הכותר Call of Duty: Advanced Warfare מסדרת משחקי היריות הפופולרית, Call of Duty. המשפט מתייחס להוראה שמקבל השחקן בעת סצנת הלוויה צבאית שהפך לביטוי שגור ברשת להבעת תמיכה וסימפתיה, בעיקר בקרב גיימרים.

## מקור הביטוי
כחלק מעלילת הקמפיין לשחקן יחיד במשחק Call of Duty: Advanced Warfare, טוראי וויליאם "וויל" איירונס, חבר צוות של השחקן, נפטר כתוצאה מפיצוץ מטען צד בעת משימתם המשותפת. ההנחיה "Press F to Pay Respects" (או "Press X to Pay Respects" בגרסת המשחק לקונסולות ה-Xbox) מופיעה בעת הלווייתו הצבאית של טור' איירונס, ובמהלכה מוכרח השחקן ללחוץ על הכפתור הרלוונטי ו"לחלוק כבוד" לחברו למשך מספר שניות על מנת להמשיך במשחק.

בריאיון עם ערוץ היוטיוב theScore, סיפר תסריטאי המשחק ג'ון מקלינס כי ההוראה האינטראקטיבית נוספה בשלהי תהליך הפיתוח של המשחק וטען שהיא לא הייתה חלק מהתסריט המקורי.

## התפשטות המם
עם יציאת המשחק לאור בנובמבר 2014, מבקרים ושחקנים רבים ביקרו את הסצנה המדוברת בטענה שהיא מכילה אינטראקציה מאולצת. ההוראה עצמה בפרט זכתה לביקורת ולעג על היותה שרירותית, מיותרת, ואף בלתי הולמת בהתחשב באווירה העגומה של סצנת הלוויה. המנחה קונאן או'בריאן סקר את המשחק בכלל ואת הסצנה בפרט כחלק מפינת "Clueless Gamer" בתוכנית האירוח שלו.

בשנים שלאחר יציאת המשחק לאור, התנתק הביטוי מהקשרו המקורי ומהמשחק בכלל, והפך לסמל עצמאי ומם אינטרנט הן אירונית והן ברצינות. כך לדוגמה החלו גולשים לשלוח את האות "F" בתיבות צ'אט באתרים כגון Twitch כדי להביע צער או סימפתיה למשמע אירועים מצערים, דבר שגרר את הביטוי "F in the Chat" (תכתבו F בצ'אט). דוגמה בולטת להתנהגות זו התרחשה בעת סטרים התמיכה בקורבנות אירוע הירי בג'קסונוויל, במהלכו הציפו חלק מהצופים את הצ'אט באות "F" כאות הזדהות.

## מורשת
בשנת 2021, קרא המגזין PC Gamer למשפט "המורשת החשובה ביותר של Call of Duty". המגזין *[[GameRevolution]]* תיאר אותו כ"אחד מממים משחקי הווידאו הפופולריים ביותר בכל הזמנים". מגזין Kotaku, בכתבה מיוחדת למלות 5 שנים ליציאת הכותר לאור, תיאר את המם כ"אייקוני", לא רק כי הוא "טיפשי", אלא גם כי "האיזון בין 'עצוב' ל'מזלזל' מתהפך לחלוטין בסצנה". המגזין Screen Rant כלל את הביטוי כחלק מרשימת "ממים שאף פעם לא נמאס מהם", בטענה שעד היום גיימרים רבים משתמשים באות "F" כאות תמיכה.

## הערות שוליים

קטגוריה:Call of Duty
קטגוריה:תופעות אינטרנט
דזירה סגבה-אזנקפו

**דזירה סגבה-אזנקפו** (בצרפתית: **Désiré Segbé-Azankpo**; נולד ב-6 במאי 1993 באלאהה שבבנין) הוא כדורגלן בניני המשחק בעמדת החלוץ בקבוצת המילואים של באיירן מינכן ובנבחרת בנין.

## קריירת מועדונים
סגבה-אזנקפו החל לשחק כדורגל בג'נראסיון פוט, מץ ב', ג'אוניס אש, לה פווי-אן-ולה, פאני-סור-מוסל ואפינאל.

ב-10 ביולי 2018 חתם סגבה-אזנקפו בסניצה מליגת העל הסלובקית. הוא ערך 25 הופעות ליגה במועדון, בהן הבקיע ארבעה שערים.

ב-23 ביולי 2019 חתם על חוזה לעונה אחת באולדהאם אתלטיק מהפוטבול ליג השנייה. הוא ערך 28 הופעות ליגה במועדון, בהן הבקיע ארבעה שערים.

ב-7 באוקטובר 2020 חתם בווילפראנש מהליגה הצרפתית השלישית. הוא ערך 20 הופעות ליגה במועדון, בהן הבקיע שישה שערים.

ב-22 ביוני 2021 חתם סגבה-אזנקפו על חוזה לשתי עונות בדנקרק מליגת המשנה הצרפתית. ב-24 ביולי ערך את הופעת הבכורה שלו במועדון, בתיקו 1-1 נגד קווילי-רואן במסגרת המחזור הראשון לעונת . ב-16 באוקטובר הבקיע את שערו היחיד במועדון, בניצחון 3-1 על ולנסיין במסגרת המחזור ה-12 בליגה. בסך הכל ערך 17 הופעות ליגה במדי המועדון, בהן הבקיע שער אחד.

ב-1 בפברואר 2022 הושאל סגבה-אזנקפו לדינמו בוקרשט מליגת העל הרומנית. ב-7 בפברואר ערך את הופעת הבכורה שלו במועדון, בהפסד 4-0 לבוטושאן במסגרת המחזור ה-24 בליגה לעונת . ב-30 באפריל, בהופעתו השנייה והאחרונה במדי המועדון, הבקיע את שערו היחיד במדי המועדון, בניצחון 5-1 על אקדמיקה קליניקן במסגרת הליגה.

ב-31 ביולי 2022 חתם סגבה-אזנקפו על חוזה לשתי עונות בבאיירן מינכן II, קבוצת המילואים של באיירן מינכן.

## קריירה בינלאומית
ב-17 במאי 2014 ערך סגבה-אזנקפו את הופעת הבכורה שלו בנבחרת בנין, בניצחון 2-0 על נבחרת סאו טומה ופרינסיפה במסגרת מוקדמות גביע אפריקה לאומות 2015.

הוא היה חלק מסגל נבחרת בנין בטורניר גביע אפריקה לאומות 2019, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים בנינים
קטגוריה:חלוצי כדורגל בנינים
קטגוריה:כדורגלני סניצה
קטגוריה:כדורגלני אולדהאם אתלטיק
קטגוריה:כדורגלני דינמו בוקרשט
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:בנינים שנולדו ב-1993
אוגוסטן גיום

**אוגוסטן לאון גיום** (בצרפתית: **Augustin Léon Guillaume**; 30 ביולי 1895 – 9 במרץ 1983) היה גנרל צרפתי אשר שימש כיושב ראש הוועדה הצבאית של נאט"ו וכראש מטה הכוחות המזוינים של צרפת בין השנים 1954–1956.

## ביוגרפיה
גיום נולד בגייסטר ב-30 ביולי 1895, וב-1913 החל ללמוד באקדמיה הצבאית סן-סיר. עם פרוץ מלחמת העולם הראשונה הוא נשלח לשרת בחזית. זמן קצר לאחר פרוץ המלחמה הוא נפל בשבי צבא הקיסרות הגרמנית ונותר בשבי עד סוף המלחמה למרות שלושה ניסיונות בריחה. לאחר סיום המלחמה הועלה לדרגת קפטן ונשלח לשמש כיועץ עבור הצבא הלבן במלחמת האזרחים הרוסית. כעבור תקופה קצרה הוא חזר לצרפת כדי להשלים את לימודיו בסן-סיר שנקטעו עקב מלחמת העולם הראשונה. ב-1921 הוא נשלח למרוקו הצרפתית. ב-1924 הוא מונה לסגן הנספח הצבאי הצרפתי ביוגוסלביה. ב-1926 חזר לצרפת והחל ללמוד באקול מיליטר. ב-1928 הוא חזר למרוקו ומילא תפקידים בכירים בממשל הצרפתי בארץ. הוא המשיך לשרת בארץ גם לאחר נפילת הרפובליקה השלישית תחת משטר וישי. בעקבות מבצע לפיד הוא עבר לשרת את צבא צרפת החופשית.

ב-1943 הוא הועלה לדרגת ז'נרל דה בריגאד ומונה למפקד כוחות הגומייה של צרפת החופשית. הוא לחם עם הגומייה בקרבות החזית האיטלקית. לקראת מבצע דרגון הוא מונה למפקד הדיוויזיה האלג'יראית ה-3 ויחד עמה הגן על שטרסבורג במהלך מבצע נורדווינד. הוא המשיך עמה בפלישה לגרמניה וכבש את שטוטגרט. לאחר המלחמה מונה לנספח הצבאי במוסקבה. ב-1946 הוא הועלה לדרגת ז'נרל ד'קורפס. ב-1948 מונה למפקד הכוחות הצרפתיים בגרמניה. ב-1951 הועלה לדרגת ז'נרל ד'ארמייה ומונה למושל הצרפתי של מרוקו. ב-1953 הוא הדיח משלטונו את סולטאן מרוקו מוחמד החמישי והגלה אותו ואת משפחתו למדגסקר. ב-1954 הוא נקרא חזרה לצרפת ומונה לראש מטה הכוחות המזוינים של צרפת (מקביל לרמטכ"ל). במקביל מונה גם ליושב ראש הוועדה הצבאית של נאט"ו. ב-1956 הוא פרש משני תפקידיו כמחאה על מדיניותה של צרפת באפריקה.

גיום חזר לעיר הולדתו והחל להיות מעורב בפוליטיקה המקומית. ב-1959 הוא נבחר לראש העיר וכיהן בתפקיד זה עד 1971.

## קישורים חיצוניים

* אוגוסטן גיום באתר הגנרלים של מלחמת העולם השנייה

קטגוריה:גנרלים צרפתים
קטגוריה:ראש מטה הכוחות המזוינים (צרפת)
קטגוריה:צרפתים שנולדו ב-1895
קטגוריה:צרפתים שנפטרו ב-1983
אשר אליעזר ריבלין

**אשר אליעזר ריבלין** (1921 - 21 במרץ 2020) היה מורה לספרות ומחנך ישראלי.

## קורות חיים
אשר אליעזר ריבלין נולד בירושלים, בנו של החזן שלמה זלמן ריבלין ונכדו של רבי יוסף ריבלין, מבוני השכונות היהודיות בירושלים. היה דור שישי למשפחת ריבלין שעלתה לארץ ישראל מווילנה בשנת 1789. אביו שירת עם מקהלתו בבית הכנסת "שירת ישראל".

אחרי לימודים ב"חדר" למד בבית הספר "תחכמוני" ואחר כך בסמינר "המזרחי" למורים בירושלים כשהיה חבר בתנועת "מכבי צעיר". הוא הצטרף לתנועות המחתרת היהודית. בשנות מלחמת העולם השנייה בשנים 1941–1945 שירת בצבא הבריטי במצרים ושימש כרב צבאי והיה קצין בדרגת קפטן בבריגדה היהודית באירופה ובמצרים.

במלחמת העצמאות שירת בצה"ל בחטיבת עציוני. היה מפקד אזור בירושלים, השתתף  בקרבות דיר יאסין, רמת רחל וכמפקד פלוגה בכוח הצפוני בקרב ארמון הנציב.
עמד בראש כוח שכבש את הר א-שריפה - הר הרצל. השתחרר בדרגת סרן.

אחרי המלחמה למד באוניברסיטה העברית בירושלים ובאוניברסיטת תל אביב. ב-1953 התמנה למנהל מחלקת החינוך בעיריית נתניה.

בהמשך יצא בשירות מדינת ישראל לאירופה, דרום אפריקה וקניה.

הוא ייסד את מכללת שז"ר להכשרת מורים בבואנוס איירס שבארגנטינה מטעם ההסתדרות הציונית ובחסות אוניברסיטת תל אביב.

רבלין חיבר והפיק תוכניות לימודים אורקולית. אחרי פרישתו לגמלאות בשנת 1993 הרצה בהתנדבות.

### חייו הפרטיים
רבלין היה נשוי לתמימה (נפטרה בשנת 1996) והתגורר עד 1953 בירושלים. אחר כך עבר לגור בנתניה, בה נולד בנו, שי.

נפטר בכ"ה באדר תש"פ מרץ 2020, והובא למנוחות בבית העלמין בשיכון ותיקים בנתניה.

## פרסים ואותות הוקרה
*פרס קלאוזנר לספרות - על ספרו "אחד העם ומתנגדיו על הספרות העברית בדורם"
*1999 - יקיר העיר נתניה

## מבחר ספרים ופרסומים
ד"ר ריבלין כתב 42 ספרים - בתחום מחקר, לימוד ועיון ביהדות ובספרות העברית
*1955 - **אחד העם ומתנגדיו**, דביר (הקדמה מאת יוסף קלאוזנר)
*1971 - **[[נחלת שבעה]] בת מאה**, מכון ריבלין לתולדות היישוב, אוניברסיטת בר-אילן
*1978, 1991 - **מונחון לספרות**, ספריית הפועלים (כשלוש מאות מונחים ספרותיים)
*1984 - **לפרוש סיפור**, המכון לאמצעי הוראה, ירושלים - ט"ו סיפורים קצרים לבית הספר העל יסודי + פירושים והצעות הוראה.
*1984 - **מדרגות** : עברית בבית הספר היסודי בתפוצות - ההסתדרות הציונית העולמית. המחלקה לחינוך ולתרבות בגולה, 1984
*1985 - **כנגד כולם - הפדגוגיה של חז"ל** - ספריית הפועלים
***הריבלינים : סיפורה של משפחה ותיקה בארץ ישראל** (צייר: רענן לוריא)
***לפרוש שיר**
***פולמוס בשירה**
***The Literary .” Studies in Education / עיונים בחינוך, no. 7/8, 1975, pp. 93–108., Experience in the Literature Class** / החוויה בשיעור הספרות (pp. 93-108)

## קישורים חיצוניים
*ביוגרפיה באתר עיריית נתניה
ברכה סגלסון - "ד"ר אשר ריבלין - "מר תרבות"" - בכתב העת "שישים פלוס" אפריל 1999
* על שלמה זלמן ריבלין
* 

קטגוריה:אנשי חינוך ישראלים
קטגוריה:אנשי חינוך יהודים
קטגוריה:מורים לספרות עברית
קטגוריה:משפחת ריבלין
קטגוריה:יקירי נתניה
קטגוריה:אנשי היישוב ילידי הארץ
קטגוריה:ישראלים שנולדו ב-1921
קטגוריה:ישראלים שנפטרו ב-2020
קטגוריה:אישים הקבורים בנתניה
ג'וזפה מנצ'ינלי

**ג'וזפה מנצ'ינלי** (באיטלקית: **Giuseppe Mancinelli**; 13 במאי 1895–1976) היה גנרל איטלקי אשר שימש כראש מטה ההגנה של הכוחות המזוינים של איטליה וכיושב ראש הוועדה הצבאית של נאט"ו.

## ביוגרפיה
מנצ'ינלי נולד באורבינו ב-13 במאי 1895. ב-1912 הוא החל ללמוד בבית הספר הצבאי בטורינו, וב-1914 התגייס לצבא המלכותי האיטלקי בדרגת לוטננט משנה. הוא השתתף במלחמת העולם הראשונה ועד סוף המלחמה הגיע לדרגת קפטן ומונה למפקד הארטילריה של הארמייה ה-7. לאחר המלחמה למד בקורסים מיוחדים, ובמאי 1924 הוצב במשרד המלחמה. בינואר 1925 נשלח למילאנו עם המשימה לפקח על המדור השני של הסטטיסטיקה הצבאית. בדצמבר 1926 הועבר למטה הכללי, ובאוקטובר 1927 מונה למפקד מחלקה בגדוד הארטילריה הרכובה של מילאנו. במרץ 1930 הוא הועלה לדרגת לוטננט קולונל והפך לנספח הצבאי בברלין. בנובמבר 1932 הוא גם מונה לשלישו הצבאי של ויטוריו אמנואלה השלישי, מלך איטליה.

במרץ 1942 מונה לקצין הקישור האיטלקי בקורפוס אפריקה. בינואר 1943 מונה לראש מטה הארמייה הראשונה ולחם עמה במהלך המערכה בתוניסיה. לאחר סיום המלחמה המשיך לשרת בצבא האיטלקי, ובין 1955–1959 שימש כראש מטה ההגנה (מקביל לרמטכ"ל). במקביל בין השנים 1956–1957 הוא שימש גם כיושב ראש הוועדה הצבאית של נאט"ו.

## קישורים חיצוניים

* ג'וזפה מנצ'ינלי באתר הגנרלים של מלחמת העולם השנייה

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:מפקדי צבאות סדירים בעת החדשה: אישים
קטגוריה:אנשי צבא איטלקים במלחמת העולם הראשונה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:איטלקים שנולדו ב-1895
קטגוריה:איטלקים שנפטרו ב-1976
ז'ואקים ארקוברדה

**ג'ואקים ארקוברדה** (**Joaquim Arcoverde de Albuquerque Cavalcanti**;17 בינואר 1850 - 18 באפריל 1930, ריו דה ז'ניירו) היה קרדינל של הכנסייה הקתולית שפעל בברזיל.
## ביוגרפיה
ג'ואקים ארקוברדה נולד בעיירה בפרנמבוקו שבברזיל למשפחה מבוססת. בגיל צעיר הוא החל הכנה לכמורה. באותה תקופה בברזיל לא היה מוסד חינוכי גבוה של הכנסייה ולכן ארקוברדה נסע בשנת 1866 לרומא בה למד באקדמיה של הכנסייה הקתולית ליוצאי אמריקה הלטינית Collegio Pio-Latinomericano. הוא המשיך ללימודי אוניברסיטה אותה סיים עם קבלת תואר שלישי. לאחר סיום הלימודים בשנת 1874 הוא קיבל הסמכה לכומר. 

בשנת 1876 ארקוברדה חזר לברזיל ומונה לרקטור של האקדמיה הקתולית שהוקמה באולינדה. בשנת 1888 פדרו השני, קיסר ברזיל רצה למנות אותו לבישוף אך ארקוברדה חשב שהוא לא מוכן לתפקיד וסירב. כעבור שלוש שנים, שנת 1891 הוא מונה לבישוף של גויאס על ידי האפיפיור.

בשנת 1897 ארקוברדה קודם לארכיבישוף של ריו דה ז'ניירו, התפקיד הכנסייתי הגבוה באמריקה הלטינית באותה תקופה. ב-11 בדצמבר 1905 אפיפיור פיוס העשירי מינה אותו לחשמן. בכך ארקוברדה הפך לחשמן הראשון שנולד בברזיל.

בשנת 1914 ארקוברדה השתתף בקונקלווה ברומא. בשנת 1922 הוא לא היה יכול להגיע עקב מצב בריאותו הירוד. במהלך כהונתו היו לו יחסים טובים עם השלטון למרות חילוקי דעות שהיו במספר נושאים. כמו כן הוא השלים עבודות שיפוץ נרחבות בארמון הארכיבישוף.

ארקוברדה נפטר בשנת 1930 אחרי מעל ל-30 שנים בתפקיד. הוא נטמן בקתדרלה העירונית בסיום טקס בה השתתפו ראשי הכנסייה וראשי המדינה. בשנת 1928 באזור בו הוא נולד הוקמה מועצה מקומית שנקראה על שמו ארקוברדה.

## קישורים חיצוניים

* ביוגרפיה
* רשימת תפקידים בהם כיהן
* 

קטגוריה:חשמנים
קטגוריה:אנשי דת ברזילאים
קטגוריה:ילידי 1850
קטגוריה:נפטרים ב-1930
לילי וספרמי

**לילי וספרמי** (במקור **אליס** **רוטהאוזר**, בהונגרית: **Veszprémi Lili**; טטה, 21 ביולי 1901 – בודפשט, 3 ביוני 1982) הייתה מורה לפסנתר, מומחית למוזיקה, יהודייה-הונגרייה אשתו של האדריכל ג'רג' אלמאר, ואמו של האסטרונום וחוקר החלל איבאן אלמאר.

## ביוגרפיה
אליס רוטהאוזר נולדה במשפחה יהודית של סוחר המעדנים ארנולד וספרמי (רוטהאוזר) ושל פאני גראי. בין 1916 לבין 1922 למדה בבית הספר למוזיקה פודור בבודפשט (פסנתר) בהנחיה של ארפאד טוט ושאנדור ואש, ובין 1922 לבין 1924 באקדמיה למוזיקה ע"ש פרנץ ליסט (הכשרת מורים) בהדרכת אירן שן. היא למדה תורת המוזיקה אצל אלברט שיקלוש. בשנים 1949–1951 הייתה המנהלת של בית הספר למוזיקה של עובדי הדואר, בין השנים 1951–1956 הייתה ראש מחלקת הלימודים והמחקר של האקדמיה למוזיקה ע"ש פרנץ ליסט, ובשנים 1956–1961 הייתה המפקחת המקצועית של ארגון בתי הספר למוזיקה בבודפשט. היא פרשה לגמלאות ב-1961. וספרמי פרסמה רבות בכתבי עת למוזיקה והייתה מומחית ברמה הלאומית בתחום המוזיקה בכלל והפסנתר בפרט.

בעלה היה גירג' אלמאר (פרנקל), איתו התחתנה בבודפשט ב-21 ביולי 1928. אין תיעוד על כך, רק נטען בקורות חייה, ששניהם הוטבלו לדת הרומית-קתולית בשנת 1938.

## עבודותיה
* ניתוח ופרשנות (קטעי פסנתר הונגרי של תוכנית הלימודים החדשה, בודפשט, 1948)
* שלושים ושישה שירי עם צרפתיים (בודפשט, 1949)
* מדריך להוראת סולפג' (עם קלמן הלאס, בודפשט, 1950)
* "ארבע ידיים" סובייטי (מחברת שותפה, בודפשט, 1950)
* "ארבע ידיים" הונגרי ישן (מחברת שותפה, בודפשט, 1958-1959)
* בואו ננגן מוזיקה ביחד ("ארבע ידיים", מחברת שותפה, בודפשט, 1960)
* חינוך מוזיקלי בהונגריה (בודפשט, 1964, מהדורות נוספות במספר שפות)
* ההיסטוריה של לימודי הפסנתר שלנו (בודפשט, 1976)
* Das Kind am Klavier: Das Notenlesen (לייפציג, 1981)

ערכה את:
* בלה ברטוק: קורות חיים. כתבים על מוזיקה (1946)
* מרגיט וארו: מחקרים, הרצאות, זכרונות (1980)

## פרסים והוקרה
* עיטור מסדר העבודה דרג כסף (1976)

## לקריאה נוספת
* Adatai a Petőfi Irodalmi Múzeum katalógusában (נתוניה במאגר מוזיאון הספרותי פטפי)
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי עורכת ראשית אגנש קניירש)
* אישטואן ראייץ': המתים הגדולים של לימודי הפסנטר שלנו: לילי וספרמי (1982. szeptember 1.) Muzsika, 25. évfolyam, 9. szám
* יוליאנה וירטמן: לילי וספרמי – דיוקן (1 ביולי 1976) Muzsika, 19. évfolyam, 7. szám
## הערות שוליים

קטגוריה:יהודיות הונגריות
קטגוריה:פסנתרנים יהודים הונגרים
קטגוריה:פסנתרנים הונגרים
קטגוריה:מורים למוזיקה בהונגריה
קטגוריה:טטה (הונגריה): אישים
קטגוריה:בוגרות האקדמיה למוזיקה ע"ש פרנץ ליסט
קטגוריה:ילידות 1901
קטגוריה:הונגרים שנולדו ב-1901
קטגוריה:נפטרות ב-1982
קטגוריה:הונגרים שנפטרו ב-1982
אברהמיאן

קטגוריה:שמות משפחה ארמניים
קטגוריה:שמות משפחה המבוססים על השם אברהם
פרנץ רובאו

**פרנץ רובאו** (ברוסית: **Франц Рубо**; 15 ביוני 1856 – 13 במרץ 1928) היה צייר רוסי שיצר כמה מהציורים הפנורמיים הגדולים והידועים ביותר. הוא יצר ציורים מעגליים, שהוצמדו למשטח גלילי והמבט בהם מבפנים כנקודת התצפית.

## ביוגרפיה
פרנץ (פרנסואה) רובאו נולד ב־1856 באודסה לאונורה פורטון אלכסיס רובאו ואשתו מדלן (לבית סנק). פרנץ היה הרביעי מבין חמישה ילדים במשפחה קתולית; אביו היה מוכר ספרים וכתבי עת, במקור ממארסיי הוא למד בבית הספר לציור באודסה. בשנת 1877 נסע רובאו למינכן ולמד באקדמיה לאמנויות יפות במינכן.

לאחר מכן הוא התיישב בסנט פטרסבורג, עבד באקדמיה הקיסרית לאמנויות וצייר פנורמות ענק של קרבות היסטוריים. בשנים 1904–1912 לימד רובאו באקדמיה לאמנויות בסנט פטרבורג כפרופסור. מיכאיל אבילוב היה בין תלמידיו. בתקופה זו הוא צייר את המצור על סבסטופול, ציור פנורמי.

באמצע המאה ה-19 הפכו הציורים הפנורמיים השונים לדרך אופנתית לתאר נופים ואירועים היסטוריים. הפנורמה הייתה מדיום ויזואלי של 360 מעלות, שיטה זו נרשמה כפטנט על ידי האמן רוברט בארקר בשנת 1787. תצוגה זאת הייתה דבר חדש ובתקופה ההיא, והציורים הללו היו סנסציה. הציורים יצרו אשליה חדשה, העבירו את הצופה למציאות מדומה, ויצרו תפיסה של נוכחות פיזית באמצע האירועים. כאשר עומדים באמצע הפנורמה של 360 מעלות נוצר הרושם של עמידה בסביבה חדשה.

רובאו זכה למוניטין בזכות ציורי הענק הפנורמיים שביצע במהלך חייו. העבודות של רובאו היו כה גדולות עד שהן דרשו ביתנים שנבנו במיוחד כדי להציג אותן. אחת הפנורמות הבודדות שצייר, עדיין קיימת כנציגת ז'אנר פופולרי מהמאה ה-19.

בשנת 1913 עזב רובאו את רוסיה לגרמניה, והתיישב במינכן. לאחר פרוץ מלחמת העולם הראשונה הכירו בו השלטונות הגרמניים כאזרח צרפתי, וב-19 בדצמבר 1914 העניקו לו אזרחות גרמנית. הוא התגורר במינכן למשך שארית חייו ומת ב-13 במרץ 1928.

## פנורמת סבסטופול
הפנורמה של סבסטופול היא ציור ענק המתאר את המצור על סבסטופול בשנים 1854–1855. הציור הוצג ברוטונדה, מבנה מיוחד הבנוי בצורה מעגלית. גודלו של הציור עצום, אך הוא היה הכרחי לתיאור ריאליסטי של סצנות צבאיות בגלל מספר המשתתפים העצום והנוף הרחב. רובאו עבד על הציור הזה כמעט שלוש שנים, החל משנת 1901. הוא חקר את האירועים ההיסטוריים על ידי נסיעה לסבסטופול, קרא על הקרב עצמו וכן על ידי קריאת מסמכים היסטוריים שתיארו את הסצנות והתקריות השונות במהלך המלחמה. הוא גם שוחח עם משתתפים ששרדו את הקרב. רובאו יצר את הסקיצות הראשונות שלו בסנט פטרבורג. הוא המשיך לעבוד על הציור מאוחר יותר באקדמיה הבווארית לאמנויות יפות, שם החליט להשתמש בקנבס בגובה 14 מ' על 115 מ' אורך. כשסיים את הציור, הוא הוצג בסבסטופול בקיץ 1904, במלאת חמישים שנה להגנת העיר.

## פנורמה של קרב סבסטופול
מרכז|ממוזער|899x899 פיקסלים

## פנורמה של קרב בורדינו
מרכז|ממוזער|846x846 פיקסלים

## גלריה

File:Франц Рубо - Кавказская сцена.jpg|נוף בקווקז
File:Франц Рубо - Базарный день.jpg|יום שוק
File:Franz Roubaud. Count Argutinsky crossing the Caucasian range. 1892.jpg|צבא חוצה את הקווקז
File:Franz Roubaud Tscherkessische Reiter an einem Fluss.jpg|ליד הנהר
Scene from the Crimean War by Franz Roubaud.jpg|גיוס גדוד יווני לקרב בסבסטופול במוזיאון בנאקי  באתונה


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1856
קטגוריה:נפטרים ב-1928
קנט מיוזיק רפורט

שמאל|ממוזער| הכריכה הקדמית של Kent Music Report מ-11 באוקטובר 1976
**קנט מיוזיק רפורט** (באנגלית: **Kent Music Report**) היה מצעד מוזיקה שבועי של סינגלים ואלבומים באוסטרליה, אשר חובר על ידי ההיסטוריון דייוויד קנט  ממאי 1974 ועד ינואר 1999. ביולי 1987, המצעד זכה למיתוג מחדש בשם **Australian Music Report** (AMR). ביוני 1988, איגוד תעשיית ההקלטות האוסטרלי, שהשתמש בדו"ח מאז אמצע 1983, בחר להפיק מצעדי מוזיקה משלו כ-ARIA Charts.

לפני הקמת Kent Music Report, המגזין *[[Go-Set]]* פרסם מדי שבוע את 40 הסינגלים המובילים מ-1966, ומצעדי האלבומים מ-1970, עד לפירוק המגזין באוגוסט 1974.

ב-Kent Music Report, פורסמו מצעדי מוזיקה אוסטרליים של שנת 1940 עד 1973 באופן רטרוספקטיבי, תוך שימוש בנתונים שהתקבלו מתחנות רדיו אוסטרליות שונות.

## לקריאה נוספת

* 
* 
* 


## קישורים חיצוניים
* אתר האינטרנט של ספר מצעדי המוזיקה האוסטרלי של דייוויד קנט

## הערות שוליים

קטגוריה:מצעדי מוזיקה אוסטרליים
חני אייזן

**חני אייזן** (נולדה ב-27 ביולי 1980) היא מאפרת ישראלית תושבת ארצות הברית. מועמדת פעמיים לפרס אמי בקטגוריות איפור על עבודתה בסדרה מסע בין כוכבים: פיקארד.

## ביוגרפיה
אייזן נולדה למינה ולופו לייבוביץ, למשפחה ובה שבעה ילדים, וגדלה בקריית ים. בסיום שירותה הצבאי למדה טבחות בבית הספר תדמור. בנובמבר 2004 נישאה לארז אייזן, שהיה בן זוגה מאז בית הספר התיכון, והשניים עברו להתגורר בלוס אנג'לס, שם נולדו שני ילדיהם. ב-2013 התגרשו, ואייזן החלה ללמוד איפור, ואיפור אפקטים ב-Cinema Makeup School, תוך שהיא עובדת במקביל בהפקות קטנות שונות כמו סרטי סטודנטים, קליפים ופיילוטים.

בין השנים 2015–2018 עבדה באולפני יוניברסל כחלק מקבוצת מאפרים לאירועים שהתקיימו בפארק אולפני יוניברסל הוליווד ב-2019 התקבלה לאיגוד המאפרים ומעצבי השיער (IATSE Local 706) מה שאיפשר לה לעבוד בהפקות משמעותיות יותר, כמו אימה אמריקאית, החיים עצמם, מוקד 911, פרי מייסון, האורוויל, מסע בין כוכבים: פיקארד ועוד.

נוסף על עבודתה בהפקות טלוויזיה, עבדה עם מספר מוזיקאים כמו סלינה גומז, סנופ דוג, בילי אייליש ואחרים.

ביולי 2022 נבחרה אייזן כאחת המועמדות לפרס אמי להישג יוצא דופן באיפור תקופתי/דמות (ללא תוספות פרוסתטיות), עבור עבודתה על הפרק "Hide And Seek" בעונתה השנייה של "מסע בין כוכבים: פיקארד", אך בסופו של דבר זכה פרק בסדרה פאם וטומי. כעבור שנה נבחרה כמועמדת לפרס אמי להישג יוצא דופן באיפור עכשווי (ללא תוספות פרוסתטיות), עבור עבודתה על הפרק "Võx" בעונה השלישית של מסע בין כוכבים: פיקארד, אך בפרס זכה פרק בסדרה ונסדיי.

## קישורים חיצוניים

## הערות שוליים

קטגוריה:מאפרות ישראליות
קטגוריה:מאפרים ישראלים
קטגוריה:מאפרים אמריקאים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:קריית ים: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980